2014. gada 26. maijā Noteikumi Nr. 264

Rīgā (prot. Nr. 30 15. §)

**Grozījumi Ministru kabineta 2013. gada 22. oktobra noteikumos Nr. 1176 "Cilvēka audu un šūnu izmantošanas kārtība"**

Izdoti saskaņā ar likuma

"Par miruša cilvēka ķermeņa aizsardzību

un cilvēka audu un orgānu izmantošanu

medicīnā" 4.1 panta ceturto daļu,

12. panta pirmās daļas 2. punktu un

14. panta 2. un 3. punktu

Izdarīt Ministru kabineta 2013. gada 22. oktobra noteikumos Nr. 1176 "Cilvēka audu un šūnu izmantošanas kārtība" (Latvijas Vēstnesis, 2013, 220. nr.) šādus grozījumus:

1. Papildināt informatīvo atsauci uz Eiropas Savienības direktīvām ar 4. punktu šādā redakcijā:

"4) Komisijas 2012. gada 26. novembra Direktīvas 2012/39/ES, ar ko groza Direktīvu 2006/17/EK par noteiktām tehniskajām prasībām cilvēka audu un šūnu testēšanai."

2. Aizstāt 3. pielikuma 1.2. apakšpunktā un 4. pielikuma 2.4. apakšpunktā vārdus "kur ir liela saslimstība" ar vārdiem "kur ir liela vīrusa izplatība".

3. Aizstāt 4. pielikuma 3.3. apakšpunktā vārdus "kur ir augsta saslimstība" ar vārdiem "kur ir liela vīrusa izplatība".

4. Izteikt 4. pielikuma 4.2. apakšpunktu šādā redakcijā:

"4.2. ziedojumiem no citām personām (nevis partneriem) asins paraugus ņem katras ziedošanas laikā. Partnera ziedojumam (kas nav paredzēts tiešai izmantošanai) asins paraugus ņem triju mēnešu laikā pirms pirmā ziedojuma. Turpmākiem partnera ziedojumiem no tā paša donora asins paraugus ņem ne vēlāk kā 24 mēnešus pēc pēdējā parauga ņemšanas;".

Ministru prezidente Laimdota Straujuma

Veselības ministra vietā –

finanšu ministrs Andris Vilks